PAKALPOJUMA LĪGUMS

par ēdināšanas pakalpojumu sniegšanu

Rīgas Raiņa vidusskolā

Dokumenta datumu skatīt laika zīmogā

Rīgas Raiņa vidusskola, direktora Jura Šmita personā, kurš rīkojas, pamatojoties uz Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 27.09.2011. “Rīgas Raiņa vidusskolas nolikums” 63.punktu, turpmāk – Pasūtītājs, no vienas puses, un SIA “ANIVA”, valdes locekļa Ineses Buliņas personā, kura rīkojas, pamatojoties uz statūtiem, turpmāk – Izpildītājs, no otras puses, turpmāk tekstā abi kopā – Puses, saskaņā ar Rīgas domes Izglītības, kultūras un sporta departamenta iepirkuma “Ēdināšanas pakalpojumi Rīgas Raiņa vidusskolā” (identifikācijas Nr. RD IKSD 2021/9) (turpmāk – Iepirkums) rezultātiem un ņemot vērā Rīgas domes 24.02.2021. lēmuma Nr.385 “Par Rīgas pilsētas pašvaldības izglītības iestāžu tīkla pilnveidošanas pasākumiem 2021. gadā” 12.punktu, kas nosaka ar 31.08.2021. likvidēt Rīgas Avotu pamatskolu, pievienojot to Rīgas Raiņa vidusskolai, noslēdz šādu pakalpojumu līgumu, turpmāk ***–*** Līgums:

1. **Līguma priekšmets**
   1. Pasūtītājs uzdod un Izpildītājs apņemas sniegt ēdināšanas pakalpojumus Rīgas Raiņa vidusskolā (turpmāk – Skola) (turpmāk tekstā - Pakalpojums).
   2. Pakalpojuma sniegšanas vietas: Avotu ielā 44, Rīgā, LV-1009 un Krišjāņa Barona ielā 71, Rīgā, LV – 1001,
2. **Līguma termiņš**
   1. Līguma darbības termiņš no 2021.gada 1.septembra līdz 2022.gada 31.augustam.
   2. Līdz Līguma 2.1.punktā noteiktā termiņa beigām Pasūtītājam ir tiesības vairakkārt pagarināt Līgumu uz vienu gadu. Līguma darbības termiņš kopumā nepārsniedz 5 (piecu) gadu periodu no līguma spēkā stāšanās dienas.
3. **Līgumcena un samaksas kārtība**
   1. Līgumcena 1 (viena) izglītojamā ēdināšanai 1 (vienai) dienai ir:
      1. 1. līdz 12. klase (pusdienas vai pārtikas pakas) **EUR 1,17** (viens *euro* septiņpadsmit centi) bez pievienotās vērtības nodokļa (turpmāk – PVN);
      2. attālinātā (vai daļēji attālinātā) izglītības procesa īstenošanas laikā izglītojamiem, kas apgūst pamatizglītības vai vispārējās vidējās izglītības programmas, ēdināšanas (pārtikas paku) izmaksas atbilst pusdienu cenai; vienas pārtikas pakas cena tiek aprēķināta reizinot ar dienu skaitu, kurām tā paredzēta;
      3. papildu atlīdzība EUR atlīdzība **EUR** **0,11** (nulle *euro* vienpadsmit centi) bez PVN par epidemioloģiskās drošības pasākumu īstenošanu Covid-19 infekcijas izplatības ierobežošanai, tiek reizināta ar attiecīgajā mēnesī faktiski izsniegto porciju un sagatavoto pārtikas paku skaitu.
   2. Līgumcena vienam gadam ir **EUR 82780,16** (astoņdesmit divi tūkstoši septiņi simti astoņdesmit *euro* sešpadsmit centi) bez pievienotās vērtības nodokļa.
   3. Kopējā līgumcenu pieciem gadiem ir **EUR 413900,80** (četri simti trīspadsmit tūkstoši deviņi simti *euro* astoņdesmit centi) bez pievienotās vērtības nodokļa.
   4. Pievienotās vērtības nodoklis tiek aprēķināts atbilstoši normatīvajiem aktiem.
   5. Līgumcenai viena izglītojamā ēdināšanai vienā dienā ir nemainīga neatkarīgi no tā, cik izglītojamo konkrētajā dienā izmanto ēdināšanas pakalpojumus. Par izglītojamo un darbinieku skaita izmaiņām Pasūtītājs informē Izpildītāju.
   6. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem, Pasūtītājs saskaņā ar papildus noslēgtu līgumu veic samaksu bezskaidras naudas norēķinu veidā, apmaksājot Izpildītāja iesniegtos elektroniskos rēķinus.
   7. Pašvaldības apmaksātu brīvpusdienu uzskaitei Puses izmanto risinājumus saskaņā ar pašvaldības normatīvajiem aktiem un Pasūtītāja norādījumiem.
   8. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem netiek segti no valsts un pašvaldības budžetā paredzētajiem līdzekļiem, samaksu veic izglītojamais vai tā likumīgais pārstāvis skaidrā naudā Pakalpojuma saņemšanas vietā vai arī bezskaidras naudas norēķinu veidā saskaņā ar normatīvajiem aktiem un Pasūtītāja norādījumiem.
4. **Izpildītāja pienākumi** 
   1. Organizēt izglītojamo ēdināšanu, ievērojot normatīvajos aktos noteiktās prasības un veselīga uztura principus.
   2. Izstrādāt nedēļas ēdienkartes ar pilnas uzturvērtības aprēķiniem un kalkulāciju, kā arī tehnoloģiskās kartes, izmantojot Iepirkuma nolikuma 2.pielikumā minētās ēdienkartes un tehnoloģiskās kartes vai arī sagatavojot citas ēdienkartes un tehnoloģiskās kartes, kurās ēdiena sortiments, enerģētiskā vērtība un uzturvērtība atbilst normatīvo aktu un Skolas prasībām.
   3. Ja tehniskajā specifikācijā iekļauta prasība nodrošināt izglītojamajiem arī citas ēdienreizes (brokastis, launagu vai vakariņas), sagatavot un saskaņot ar Skolas noteikto personu citu ēdienreižu ēdienkartes un tehnoloģiskās kartes.
   4. Ne vēlāk kā 3 dienas iepriekš saskaņot ar Skolas atbildīgo personu katras nākamās nedēļas ēdienkarti un tai atbilstošas tehnoloģiskās kartes.
   5. Skolas apstiprināto ēdienkarti izvietot izglītojamajiem, vecākiem un darbiniekiem pieejamā vietā (pie katras ēdiena izdales letes Skolas ēdnīcā, Skolas mājas lapā un/vai ziņojumu stendā).
   6. Ēdienkartēs norādīto ēdienu gatavošanā dot priekšroku svaigiem un sezonāliem pārtikas produktiem.
   7. Nodrošināt pasniegšanas dienā svaigi pagatavotu ēdienu no dabīgiem, neapstrādātiem pārtikas produkti (piemēram, gaļa, zivis, olas, graudaugi, augļi, dārzeņi, kartupeļi), kas nav ģenētiski modificēti, nesatur ģenētiski modificētus organismus un nesastāv no tiem, kā arī papildus iekļaut uzturā arī apstrādātus un pārstrādātus pārtikas produktus (piemēram, maizi, jogurtu, sieru, gaļas produktus), kas nesatur ģenētiski modificētus organismus, nesastāv no tiem un nav no tiem ražoti, kam nav pievienoti aromatizētāji un pārtikas piedevas, kas noteiktas Ministru kabineta 13.03.2012. noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.
   8. Izpildītājs ar Skolu vienojas, vai ēdiens tiek gatavots Skolas virtuves telpās vai arī ēdiens tiek gatavots ārpus Skolas virtuves telpām un atbilstoši Skolas prasībām tiek piegādāts uz Skolas telpām.
   9. Ēdiena piegāde tiek veikta, ievērojot šādas ēdiena piegādes pakalpojuma prasības:
      1. ēdienu līdz izsniegšanas brīdim uzglabāt temperatūrā, kas atbalst normatīvo aktu prasībām, tādā veidā, lai neveicinātu produkta mikrobioloģisko bojāšanos;
      2. maksimāli saīsināt laika posmu no ēdiena sagatavošanas līdz noteiktajam izsniegšanas laikam;
      3. nodrošināt pietiekamu tehnoloģisko iekārtu daudzumu, pietiekamu darbinieku skaitu, atbilstoši aprīkotu autotransportu, lai ēdienu piegādātu un izsniegtu noteiktajā vietā;
      4. nodrošināt ēdiena izsniegšanu saskaņā ar Skolas prasībām;
      5. nodrošināt atkritumu savākšanu Skolas telpās, izvešanu no Skolas telpām un atbilstošu apsaimniekošanu;
      6. atbildēt par ēdiena nekaitīgumu, izvērtēt visus drošības aspektus un riskus tehnoloģiskā procesa norises posmos, kā arī to, ka ēdiena piegādes pakalpojums tiks sniegts izglītības iestādes audzēkņiem.
   10. Iesniegt Skolai ēdināšanas pakalpojumam izmantoto galveno pārtikas pamatproduktu sarakstu, norādot produktu ražotāju vai audzētāju un to izcelsmes valsti.
   11. Saskaņā ar Iepirkuma tehnisko piedāvājumu izmantot ēdināšanas pakalpojuma nodrošināšanai produktus, kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām (turpmāk - BL, NPKS, LPIA) un ir norādīti Iepirkuma tehniskajā piedāvājumā BL, NPKS, LPIA (Produktu sarakstā).
   12. Iesniegt Skolai BL, NPKS, LPIA produktu ražotāju un audzētāju sarakstu, norādot to kontaktinformāciju, un ar ražotāju (audzētāju) noslēgtu līgumu par sadarbību ar attiecīgo piegādātāju katra konkrētā pārtikas produktu piegādes līguma izpildē.
   13. Izglītojamo ēdināšanā izmantot Iepirkuma tehniskajā piedāvājumā BL, NPKS, LPIA (Produktu sarakstā) norādītos produktus, nodrošinot, ka pārtikas preču pavadzīmēs piegādāto produktu nosaukumi atbilst Iepirkuma tehniskajā piedāvājumā BL, NPKS, LPIA produktu tabulā norādīto produktu nosaukumiem, lai nodrošinātu iespēju izsekot produktu izcelsmi un atbilstību tehniskajam piedāvājumam Iepirkumā.
   14. Izpildītājs var veikt Iepirkuma tehniskajā piedāvājumā BL, NPKS, LPIA (Produktu sarakstā) noradīto produktu maiņu, aizstājot Produktu sarakstā norādītos produktus ar ekvivalentiem (piem., vienu NPKS produktu var aizstāt pret citu NPKS produktu) vai kvalitatīvi labāku produktu (LPIA produktu vai NPKS produktu var aizstāt ar BL prasībām atbilstošu produktu).
   15. Iepirkuma tehniskajā piedāvājumā BL, NPKS, LPIA (Produktu sarakstā) norādīto augļu, ogu un dārzeņu piegādes veikt, ievērojot Produktu sarakstā noteikto sezonalitāti; citu augļu, ogu un dārzeņu piegādes veikt, ievērojot sezonalitāti, kas tiek noteikta atbilstoši Zemkopības ministrijas izstrādātajam vietējo augļu un dārzeņu pieejamības kalendāram, kas publicēts Iepirkumu uzraudzības biroja mājaslapā internetā.
   16. Iepirkuma tehniskajā piedāvājumā BL, NPKS, LPIA (Produktu sarakstā) norādīto produktu piegādi veikt ne vairāk kā 250 km ietvaros no pārtikas produktu izcelsmes (tikai audzēšanas/ražošanas) vietas līdz piegādes (Skolas) adresei.
   17. Pārtiku un dzērienus pasniegt, lietojot atkārtoti izmantojamus galda piederumus, traukus un galdautus vai no atjaunojamām izejvielām ražotus galda piederumus, traukus vai izbraukuma ēdināšanas piederumus.
   18. Sniedzot ēdināšanas pakalpojumus, lietot videi draudzīgus (fosfātus nesaturošus) trauku mazgāšanas līdzekļus.
   19. Sniedzot ēdināšanas pakalpojumus, dot priekšroku videi draudzīgām virtuves iekārtām:
       1. ledusskapjiem un saldētavām, kuros nav ozona slāni noārdošās vielas (HCFC un HFC);
       2. aprīkojumam, kas atbilst vienam vai vairākiem no turpmāk minētajiem energoefektivitātes standartiem, ja tādi pastāv, ES enerģijas patēriņa marķējums (A klase) vai līdzvērtīgs standarts;
       3. aprīkojumam, kas ir efektīvs ūdens patēriņa ziņā saskaņā ar ES marķējumu (A klase) vai līdzvērtīgu standartu.
       4. Dot priekšroku produktiem lielākā iepakojumā vai tādā iepakojumā, kas ir videi draudzīgs vai kura lielākā daļa ir otrreizēji pārstrādājama, vai kura to pieņem atkārtotai izmantošanai.
   20. Saskaņā ar Rīgas pilsētas pašvaldības saistošajiem noteikumiem slēgt atkritumu apsaimniekošanas pakalpojumu līgumu ar attiecīgo pakalpojumu sniedzēju, kā arī dalīti vākt un šķirot atkritumus, kas rodas sniedzot ēdināšanas pakalpojumus, un ietver šādas frakcijas: bioloģiski noārdāmie atkritumi, papīrs, metāls, stikls, plastmasa, bīstamie atkritumi un videi kaitīgās preces.
   21. Par saviem līdzekļiem veikt ēdnīcas, t.sk., ēdnīcas grīdu ikdienas uzkopšanas darbus atbilstoši higiēnas prasībām.
   22. Pēc Skolas pieprasījuma nodrošināt atbilstošu ēdināšanu gadījumos, kad izglītojamajam ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija.
   23. Nodrošināt kvalitatīva un nekaitīga dzeramā ūdens pieejamību bez maksas.
   24. Pēc Skolas pieprasījuma nodrošināt dalību Latvijas Republikas un Eiropas Savienības atbalsta programmā skolu apgādei ar augļiem, dārzeņiem un pienu.
   25. Pēc Skolas pieprasījuma veikt aptaujas un citus pasākumus saistībā ar pakalpojumu kvalitātes izvērtējumu, kā arī īstenot sadarbību ar Skolu, izglītojamajiem un izglītojamo vecākiem, lai uzlabotu pakalpojuma kvalitāti.
   26. Ne retāk kā reizi gadā iesniegt Skolai apliecinājumu, ka Izpildītājs saskaņā ar Bērnu tiesību aizsardzības likuma 72.pantu ir pieprasījis no Iekšlietu ministrijas Informācijas centra Sodu reģistra ziņas par personām (darbiniekiem), kuras strādā/-ās un sniegs ēdināšanas pakalpojumus Skolā, kā arī apņemas pēc iestādes pieprasījuma uzrādīt Soda reģistra izziņu.
   27. Veikt visas nepieciešamās darbības, lai no ēdināšanas uzņēmuma puses nodrošinātu pašvaldības apmaksātu brīvpusdienu uzskaiti un bezskaidras naudas norēķinus saskaņā ar pašvaldības normatīvajiem aktiem, Pasūtītāja un Skolas norādījumiem.
   28. Sagatavot un iesniegt elektroniskos rēķinus ar Pasūtītāju noslēgtajos līgumos noteiktajā kārtībā.
   29. Nodrošināt ēdināšanas pakalpojuma sniegšanai papildus nepieciešamo tehnisko aprīkojumu (inventāru un saimniecības pamatlīdzekļus) un nodrošināt virtuves tehniskā aprīkojuma apkopi par saviem līdzekļiem.
   30. Līguma slēgšanas tiesību piešķiršanas gadījumā Izpildītājs slēdz šādus līgumus:
       1. ēdināšanas pakalpojumu līgumu (11.pielikums – līguma projekts);
       2. virtuves telpu, palīgtelpu, iekārtu, inventāra un zemes nomas līgumu (12.pielikums – līguma projekts), nav attiecināms uz Skolas adresi, uz kuru tiek veikta ēdiena piegāde;
       3. līgumu par izglītojamo ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem;
       4. atkritumu apsaimniekošanas pakalpojumu līgumu ar attiecīgo pakalpojumu sniedzēju;
       5. atsevišķu rakstisku vienošanos pie nomas līguma normatīvajos aktos noteiktajā kārtībā, ja nomnieks ar virtuvi tehniski saistītās (integrētas) telpas papildus skolas ēdināšanas pakalpojuma nodrošināšanai izmanto citas komercdarbības nodrošināšanai, izņemot gadījumus, kad nomnieks ēdamzālē ir izvietojis bufeti vai izdales leti, lai nodrošinātu skolas virtuvē gatavoto ēdienu (pamatēdienu, to piedevu, zupu, salātu, desertu) izsniegšanu, kuri paredzēti kompleksajā un/vai izvēles ēdienkartē, kas izvietota apmeklētājiem pieejamā vietā un kurā norādīti ēdienkartē iekļauto ēdienu porcijas svars, uzturvērtība un enerģētiskā vērtība;
   31. Ja tiek slēgts virtuves telpu, palīgtelpu, iekārtu, inventāra un zemes nomas līgums, Izpildītājs saskaņā ar Skolas sagatavoto rēķinu veic šādus maksājumus:
       1. par virtuves telpu, palīgtelpu, iekārtu, inventāra un zemes nomu;
       2. par izmantoto elektroenerģiju saskaņā ar patēriņa skaitītāja rādījumiem atbilstoši elektroenerģijas pakalpojumu sniedzēja tarifiem;
       3. par apkuri, kuras maksa tiek aprēķināta proporcionāli iznomāto telpu platībai;
       4. par ūdens apgādes un kanalizācijas pakalpojumiem saskaņā ar patēriņa skaitītāja rādījumiem atbilstoši pakalpojumu sniedzēja tarifiem;
       5. ja ūdens patēriņa skaitītāji nav uzstādīti, līdz ūdens patēriņa skaitītāju uzstādīšanai par ūdens apgādes un kanalizācijas pakalpojumiem atbilstoši šādam aprēķinam: 0.0567 m3 (vidējais ūdens patēriņš mēnesī uz vienu iestādes izglītojamo) reizināts ar iestādes izglītojamo kopējo skaitu;
       6. ja attiecīgajā skolā ir autonomā apkure, par patērēto karsto ūdeni atbilstoši karstā ūdens uzsildīšanas tarifa aprēķinam, kurš veikts, pamatojoties uz Rīgas pašvaldības noteikto patērētās siltumenerģijas sadales un maksas aprēķināšanas kārtību un AS „Rīgas Siltums” noteiktajiem tarifiem.
   32. Izpildītājs sniedz ēdināšanas pakalpojumus saskaņā ar šādiem normatīvajiem aktiem:
       1. Pārtikas aprites uzraudzības likums;
       2. Bērnu tiesību aizsardzības likums;
       3. Ministru kabineta 13.03.2012. noteikumi Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;
       4. Ministru kabineta 28.12.2010. noteikumi Nr.1206 „Kārtība, kādā aprēķina, piešķir un izlieto valsts budžeta līdzekļus pamatizglītības iestādēs skolēnu ēdināšanai”;
       5. Ministru kabineta 12.08.2014. noteikumi Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”;
       6. Ministru kabineta 26.05.2009. noteikumi Nr.485 „Bioloģiskās lauksaimniecības uzraudzības un kontroles kārtība”;
       7. Ministru kabineta 15.09.2009. noteikumi Nr. 1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”;
       8. Ministru kabineta 29.09.2015. noteikumi Nr.545 „Pārtikas apritē nodarbināto personu apmācības kārtība pārtikas higiēnas jomā”;
       9. Ministru kabineta 27.12.2002. noteikumi Nr.610 „ Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”;
       10. Ministru kabineta 17.09.2013. noteikumi Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”;
       11. Ministru kabineta 09.06.2020. noteikumi Nr.360 “Epidemioloģiskās drošības pasākumi Covid-19 infekcijas izplatības ierobežošanai”.
   33. Ņemot vērā to, ka no 2020./2021. mācību gada sākuma tiek veikti epidemioloģiskās drošības pasākumi, ko nosaka Ministru kabineta 09.06.2020. noteikumi Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi), un Skolā var rasties situācija, kuras dēļ tiek īstenotas attālinātas mācības 1.-12.klašu audzēkņiem, Izpildītājs Līguma izpildē ievēro šādas Pasūtītāja papildus prasības:
       1. **klātienes izglītības procesa ietvaros**, Izpildītājs ievēro Skolas noteikto kārtību un pamatprincipus attiecībā uz informēšanu, distancēšanos, higiēnas, personas veselības stāvokļa uzraudzību, tai skaitā par ēdināšanas organizēšanu, izglītojamo plūsmas organizēšanu un kontroli, ievērojot šādus nosacījumus:
          1. Izpildītājs ar Skolu vienojas par izmaiņām ēdināšanas pakalpojuma kārtībā, ievērojot Noteikumu prasības, Skolas mācību stundu sarakstu, izglītojamo plūsmu plānojamu, lai mazinātu to izglītojamo skaitu, kas nonāk ciešā kontaktā, un iespēju robežās mazinātu šo grupu vai klašu savstarpējo sastapšanos ēdināšanas procesa laikā;
          2. viena klase tiek uztverta kā noslēgta kopa;
          3. starp klasēm tiek nodrošināta 2 m distance (piemēram, starp klasēm, kas stāv rindā pie ēdienu izdales vietas); kopgaldi (galds, pie kura ēd viena klase) tiek izvietoti 2 m attālumā;
          4. Skolas deleģēta persona (vai personas) uzrauga klašu plūsmu nekrustošanos pie izlietnēm un ēdamzālē;
          5. ja roku mazgāšana netiek nodrošināta pirms ierašanās ēdnīcā, tad ēdnīcas priekštelpā tiek nodalīta laikā – katrai klasei noteikts savs laiks, laika intervāls starp klasēm ne mazāks kā 5 min.;
          6. ēdamzālē katra klase uzturas ne ilgāk kā 20 min. (šajā laikā jāsaņem ēdiens, jāpaēd, jānovieto netīrie trauki klasei noteiktā vietā un jāatstāj zāle); klašu grupu (piemēram, 1.klašu grupa, 2.klašu grupa u.c.) uzturēšanās ēdamzālē tiek noteikta laikā; klašu ienākšanai un iziešanai no ēdamzāles tiek izstrādāts grafiks (piemēram, 1.klases uzturas ēdamzālē no 11.00-11.20, 2. klases no 11.10-11.30 utt.); Skolas deleģētā persona kontrolē izglītojamo plūsmu ēdnīcā, lai novērstu klašu kustības krustošanos; ja nepieciešams, Izpildītājs izvieto vizuālas distancēšanās norādes, piemēram, bultas vai līnijas uz grīdas;
          7. lai nodrošinātu visu izglītojamo ēdināšanu apstākļos, kad palielinās platība ēdamzālē uz vienu izglītojamo, kā arī tiek noteikts maksimālais laiks, kurā drīkst atrasties ēdamzālē, būtu nosakāmi: a) 1-3 pusdienu starpbrīži no 20 līdz 60 min; b) izglītojamo ēdināšana tiek uzsākta jau no plkst. 10:30;
          8. lai samazinātu izglītojamo uzturēšanos vienā telpā ilglaicīgi (samazinātu ēdienu izsniegšanas un patērēšanas laiku), vēlams divu ēdienu vietā pasniegt vienu pamatēdienu, nodrošinot, ka tas atbilst uztura normām, kas noteiktas Ministru kabineta 13.03.2012. noteikumu Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;
          9. ēdienu (komplekso pusdienu) saņemšana notiek kādā no šiem veidiem:
          10. ēdiens jau ir uzlikts uz katras klases kopgalda - zupas, salāti, mērces, piedevas var būt servētas koptraukos, pamatēdieni – porcionēti uz šķīvjiem vai arī koptraukos; galda piederumi novietoti galda piederumu turētājā uz galda; katrs izglītojamais pie galda pašapkalpojas vai ēdienu uz šķīvja palīdz uzlikt skolotājs; pēc tam, kad viena klase paēdusi, Izpildītājs notīra, dezinficē galdu; šāds ēdienu saņemšanas veids piemērots 1.- 6.klašu izglītojamiem;
          11. ēdienu uzliek izglītojamie paši pie sadales līnijas (bufetes veida galds) – ēdiens ir salikts koptraukos (marmītos); šķīvji un galda piederumi (galda piederumu turētājā) novietoti sadales līnijas galos; katrs izglītojamais pašapkalpojas – paņem šķīvi uz uzliek ēdienu, paņem galda piederumus, tad dodas paēst pie savas klases galda; pēc tam, kad viena klase pašapkalpojusies, tad Izpildītājs nomaina koplietošanas galda piederumus (kausus, dakšas, karotes, stangas u.c.), notīra sadales galdu, uzliek tīrus šķīvjus un galda piederumus nākošajai klasei; šāds ēdienu saņemšanas veids piemērots 7.-12.klašu izglītojamiem;
          12. ēdienu izglītojamie saņem pie sadales letes – to jau porcionētu izsniedz pavārs; tad izglītojamais dodas paēst pie savas klases galda; galda piederumi ir vai nu nolikti galda piederumu turētājā uz klases galda vai arī tos ietītus izsniedz pavārs kopā ar ēdienu; ja izglītojamais saņem ēdienu pie sadales letes, tad rindā stāv tikai vienas klases skolēni; nākamā klase atrodas 2 m attālumā; šāds ēdienu saņemšanas veids piemērots 7.-12.klašu izglītojamiem; pēc ēšanas netīros traukus katrs izglītojamais novieto netīro trauku ratos (kas novietoti kopgalda galā), ja Skolā nav noteikts citādi;
          13. tikai tad, ja epidemioloģiskās drošības normas un Skolas noteiktā kārtība to pieļauj, piedāvāt komplekso pusdienu piedāvājumu, izvēles ēdienkarti vai pārtikas produktu tirdzniecību Skolas ēdnīcā pie letes;
       2. **attālinātā (vai daļēji attālinātā) izglītības procesa īstenošanas laikā**, Izpildītājs Līguma ietvaros nodrošina normatīvo aktu prasībām atbilstošu pārtikas preču iegādi un pārtikas paku (turpmāk – Paka vai Pakas) komplektēšanu, iepakošanu un izsniegšanu Skolā izglītojamajiem, kas apgūst pamatizglītības vai vispārējās vidējās izglītības programmas, vai to likumiskajiem pārstāvjiem, ievērojot šādus nosacījumus:
          1. pārtikas pakas preču sortiments, to enerģētiskā vērtība un uzturvērtība atbilst Ministru kabineta 13.03.2012. noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” noteiktajām komplekso pusdienu prasībām, Veselības ministrijas[[1]](#footnote-1) un Rīgas domes Izglītības, kultūras un sporta departamenta ieteikumiem (skat. paraugu Nolikuma 3.pielikumā), kā arī Skolas prasībām;
          2. Pakas pārtikas preču sortiments tiek izstrādāts saskaņā ar zemāk norādīto paraugu, ieteicams vienai nedēļai, ja viena mēneša ietvaros Pakas tiek izsniegtas vairākas nedēļas, tad pārtikas preču sortiments tiek dažādots;
          3. ja objektīvu, no Izpildītāja neatkarīgu iemeslu dēļ produktu klāstā nepieciešamas izmaiņas, saskaņot ar Pasūtītāju izmaiņas, aizstājot saskaņoto produktu ar līdzvērtīgu produktu;
          4. gadījumā, kad izglītojamajam ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija, pēc iespējas nodrošināt attiecīgo produktu alternatīvas;
          5. Pakas svars nepārsniedz 4 – 5 kg;
          6. Pakas iepakojums atbilstošs normatīvo aktu prasībām un svaram;
          7. uz Pakas iepakojuma pieejama informācija par tajā iekļautajiem pārtikas produktiem un to derīgumu termiņu;
          8. nākamās nedēļas Pakas pārtikas preču sortiments saskaņots ar Skolas atbildīgo personu ne vēlāk kā 3 darbdienas pirms izsniegšanas;
          9. informācija par Skolas apstiprināto Paku sortimentu izvietota izglītojamajiem, vecākiem un darbiniekiem pieejamā vietā (Paku izdales vietā);
          10. veidojot Pakas pārtikas preču sortimentu, dod priekšroku produktiem, kuri ir ražotāja iepakojumā, izvairoties no pārpakošanas;
          11. veidojot Pakas pārtikas preču sortimentu, dod priekšroku produktiem, kuri atbilst NPKS, BL,LPIA prasībām;
          12. Pakās ievietotie pārtikas produkti fasēti atbilstoši normatīvo aktu prasībām, kā arī transportēti atbilstoši Eiropas Parlamenta un Padomes 29.04.2004. Regulai (EK) Nr.852/2004 par pārtikas produktu higiēnu, tādējādi nodrošinot pilnīgu pārtikas preču drošību pret piesārņojumu;
          13. materiāli, kas nonāk saskarē ar pārtiku atbilst Ministru kabineta 19.10.2011. noteikumiem Nr.808 „Noteikumi par materiāliem un izstrādājumiem, kas paredzēti saskarei ar pārtiku”, kā arī Eiropas Parlamenta un Padomes 27.10.2004. Regulai (EK) Nr.1935/2004 par materiāliem un izstrādājumiem, kas paredzēti saskarei ar pārtikas produktiem;
          14. nodrošināt Paku komplektēšanai, iepakošanai un izsniegšanai nepieciešamo darbaspēku un tehnisko aprīkojumu (Paku iepakojumu, higiēnas un dezinfekcijas līdzekļus u.c.).
   34. Izpildītājs ne vēlāk kā 5 darba dienu laikā pēc šī līguma noslēgšanas iesniedz Pasūtītājam dokumentus, kas apliecina Izpildītāja civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam, attiecīgajā Iepirkuma daļā visā līguma darbības laikā jābūt ne mazākam kā 100 tūkstoši euro), iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu;
   35. Izpildītājs sniedz Pasūtītājam ar Pasūtījuma izpildi saistītos dokumentus un informāciju ne vēlāk kā trīs darba dienu laikā pēc Pasūtītāja pieprasījuma;
   36. Izpildītājs nekavējoties paziņo Pasūtītājiem par šķēršļiem, kuri var ietekmēt šī līguma nosacījumu un Pakalpojuma izpildi;
   37. Izpildītājs nepieļauj nepiederošu personu uzturēšanos telpās, kuras saistītas ar Pakalpojuma izpildi;
   38. Izpildītājs nodrošina darba drošības, darba aizsardzības, sanitāro normu, drošības tehnikas, ugunsdrošības un Pasūtītāja iekšējās kārtības un apkārtējās vides aizsardzību regulējošo normatīvo aktu ievērošanu;
   39. Izpildītājs pilda Pasūtītāja norādījumus un prasības, kas saistītas ar Pakalpojuma sniegšanu un nav pretrunā ar Iepirkuma tehnisko specifikāciju, Izpildītāja piedāvājumu Iepirkumā un līguma noteikumiem, kā arī normatīvajiem aktiem.
   40. Izpildītājs visā Pasūtījuma izpildes laikā nodrošina, ka iepriekšējā taksācijas gadā samaksāto Valsts sociālās apdrošināšanas obligātās iemaksu (turpmāk – VSAOI) kopsumma pret pretendenta vidējo nodarbināto personu skaitu nav zemāka par 30% par to, kāda tā bija Iepirkuma nolikuma 3.3.punkta kritērija vērtējuma rezultātā. Minētās prasības kontroli Pasūtītājs veic vienu reizi gadā tad, kad ir pieejami VID publiskojamo datu bāzes dati par iepriekšējo taksācijas gadu.
5. **Pasūtītāja pienākumi** 
   1. Pasūtītāja pienākums ir:
      1. veikt samaksu par sniegto Pakalpojumu atbilstoši valsts un pašvaldības budžetā paredzētajiem līdzekļiem pamatizglītības iestādes skolēnu ēdināšanai;
      2. slēgt virtuves telpu, palīgtelpu, iekārtu un inventāra nomas līgumu ar Izpildītāju;
      3. saskaņot Izpildītāja iesniegto katras nedēļas ēdienkarti ne vēlāk kā divu darba dienu laikā pēc tās iesniegšanas, ja tā atbilst normatīvo aktu prasībām un Izpildītāja tehniskajam piedāvājumam Iepirkumā;
      4. ne vēlāk kā trīs darba dienu laikā saskaņot izmaiņas BL, NPKS, LPIA produktu sarakstā, ja izmaiņas nepieciešamas objektīvu, no Izpildītāja neatkarīgu iemeslu dēļ un sarakstā minētais produkts tiek aizstāts ar līdzvērtīgu produktu, kas atbilst BL, NPKS, LPIA prasībām;
      5. informēt Izpildītāju par izglītojamajiem, kuriem ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija;
      6. informēt Izpildītāju par izglītojamo un darbinieku skaita izmaiņām;
      7. sadarbībā ar Izpildītāju veikt aptaujas un citus pasākumus saistībā ar Pakalpojumu kvalitātes izvērtējumu, kā arī īstenot sadarbību ar Izpildītāju, izglītojamajiem un izglītojamo vecākiem, lai uzlabotu Pakalpojuma kvalitāti;
      8. sniegt Izpildītājam ar Pasūtījuma izpildi saistītos dokumentus un informāciju;
      9. nodrošināt noslēgto līgumu pārvaldību, izmantojot Rīgas domes Vienotās informācijas sistēmas lietojumprogrammu LĪGUMI saskaņā ar iekšējiem normatīvajiem aktiem;
      10. saskaņā ar pašvaldības normatīvajiem aktiem, rīkojumiem un norādījumiem veikt visas nepieciešamās darbības, lai no Skolas puses nodrošinātu pašvaldības apmaksātu brīvpusdienu uzskaiti, veikt datu apstrādi RDVIS lietojumprogrammas KAVIS modulī “Brīvpusdienu uzskaite”, turpmāk – Brīvpusdienu modulis, kā arī atbildēt par norādīto datu kvalitāti un atbilstību faktiskajai situācijai;
      11. paziņot Izpildītājam vismaz 1 (vienu) mēnesi iepriekš par plānotiem Skolas darbības tiek pārtraukumiem, piemēram, mācību gada brīvdienām;
      12. nekavējoties paziņot Izpildītājam par neplānotiem Skolas darbības pārtraukumiem, kuri radušies nepārvaramas varas apstākļu dēļ;
      13. saskaņot Izpildītāja sagatavoto nākamās nedēļas Pakas pārtikas preču sortimentu ne vēlāk kā 3 darbdienas pirms izsniegšanas;
      14. informācija par Skolas apstiprināto Paku sortimentu izvietota izglītojamajiem, vecākiem un darbiniekiem pieejamā vietā (nosūtot informāciju izglītojamajiem un vecākiem Skolas e-pastā vai publicējot Skolas mājas lapā, vai izvietojot ziņojumu stendā);
      15. ne vēlāk kā 3 darbdienas pirms izsniegšanas veikt izglītojamo vai izglītojamo vecāku aptaujas, lai noskaidrotu attālinātā izglītības procesa laikā nepieciešamo Paku skaitu, un informēt par to Izpildītāju.
6. **Atbildība**
   1. Pusēm saskaņā ar Civillikuma normām ir tiesības prasīt zaudējumu atlīdzību un ir pienākums atlīdzināt zaudējumus, ko tā ar savu darbību vai bezdarbību nodarījusi.
   2. Puses ir atbildīgas par saistību izpildi Līgumā noteiktajā kārtībā un termiņos. Par saistību izpildes termiņu nokavējumu tiek sastādīts rakstisks dokuments, kuru paraksta Pušu pilnvarotie pārstāvji. Ja šādi termiņu nokavējumi tiek konstatēti atkāroti, un Puse nokavējuma dēļ vairs nav ieinteresēta Līguma izpildīšanā, tad Puse var prasīt Līguma pārtraukšanu.
   3. Ja Izpildītājs ir izpildījis savas saistības, bet nav laikā saņēmis samaksu par ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem, Izpildītājs ir tiesīgs no Pasūtītāja prasīt likumiskos procentus. Izpildītāja tiesība prasīt likumiskos procentus atkrīt, ja Pasūtītājs nav atbildīgs par kavējumu.
   4. Izpildītājs nes pilnu atbildību par iespējamo kaitējumu un zaudējumiem, kas Pakalpojuma sniegšanas rezultātā un Izpildītāja, kā arī Pasūtījuma izpildē piesaistīto personu rīcības vai bezdarbības rezultātā var tikt nodarīts kā Pasūtītājam, tā arī faktiskajiem Pakalpojuma saņēmējiem, t.sk., Skolas izglītojamajiem un darbiniekiem.
   5. Pasūtītājam ir tiesības:
      1. jebkurā laikā ierasties Pakalpojuma sniegšanas vietā, lai veiktu Līguma nosacījumu izpildes kontroli un novērtētu Pakalpojuma sniegšanas kvalitāti, t.sk., pārbaudīt ēdiena pagatavošanas procesa un ēdiena kvalitātes atbilstību līgumā, normatīvajos aktos noteiktajām prasībām, kā arī pārbaudīt to, vai ēdināšanas pakalpojuma nodrošināšanai tiek izmantoti BL, NPKS, LPIA produkti saskaņā ar Iepirkumā iesniegto tehnisko piedāvājumu;
      2. pieprasīt no Izpildītāja paskaidrojumus par Pakalpojuma sniegšanas gaitu, pārtikas piegādes, uzglabāšanas, sagatavošanas un pasniegšanas kārtību un Līguma nosacījumu iespējamajiem pārkāpumiem.
   6. Pakalpojuma neatbilstību Līguma noteikumiem un kvalitātes prasībām apliecina kontrolējošo institūciju (t.sk., Pārtikas un veterinārā dienesta) dokuments, vai arī Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis.
   7. Līguma saistību neizpildes vai nepienācīgas izpildes gadījumā Pasūtītājs var prasīt no Izpildītāja pienācīgu Līguma turpmāku izpildi un līgumsodu šādā apmērā:
      1. 100 *euro* apmērā, ja Izpildītājs sniedzis Pakalpojumu neatbilstoši Pasūtītāja saskaņotajām ēdienkartēm, ko apliecina Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      2. 200 *euro* apmērā, ja Izpildītājs ēdienu gatavošanā izmanto Iepirkuma tehniskajā piedāvājumā norādītos produktus, kas neatbilst BL, NPKS, LPIA prasībām, ko apliecina kontrolējošās institūcijas dokuments vai Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      3. 300 *euro* apmērā, ja Izpildītāja darbībā ir konstatēts normatīvo aktu pārkāpums, ko apliecina kontrolējošās institūcijas dokuments vai Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      4. 1 % apmērā no šī līguma 3.2.punktā minētās līgumcenas, ja saskaņā ar kontrolējošo institūciju rīkojuma dokumentiem Izpildītāja darbība ir apturēta normatīvo aktu pārkāpuma dēļ;
      5. 500 *euro* apmērā, ja Izpildītāja 2021., 2022., 2023. vai 2024. gadā samaksāto VSAOI kopsumma pret pretendenta vidējo nodarbināto personu skaitu ir vairāk nekā par 30% zemāka par to, kāda tā bija 2020.gadā (datu avots VID publiskojamo datu bāzes dati “Nodokļu maksātāju (komersantu) taksācijas gadā samaksāto VID administrēto nodokļu kopsummas”, tīmekļvietnē <https://www6.vid.gov.lv/snk>). Pasūtītājs pirms līgumsoda piemērošanas pieprasa pretendentam detalizētu paskaidrojumu par apstākļiem, kuru dēļ VSAOI ir samazinājušās. Pasūtītājs, konsultējoties ar Izpildītāju, izvērtē visus detalizētajā paskaidrojumā minētos faktorus un pieņem lēmumu, vai līgumsods ir piemērojams.
   8. Pasūtītājs var prasīt līgumsodu 10 % apmērā no šī līguma 3.2.punktā minētās līgumcenas, ja pirms šī līguma termiņa beigām Izpildītājs vienpusēji izbeidz līgumu.
7. **Nepārvarama vara**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 24 (divdesmit četru) stundu laikā no šādu apstākļu rašanās brīža.
   2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no pusēm pilnīgi neatkarīgi radušies ārkārtēja rakstura negadījumi, kas tieši ietekmē līguma noteikto saistību izpildi un ko Pusēm nebija iespējas ne paredzēt, ne novērst.
   3. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus un to radītās sekas.
   4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru pusi 5 (piecas) darba dienas iepriekš.
8. **Līguma grozīšanas kārtība un kārtība, kādā pieļaujama atkāpšanās no līguma**
   1. Līguma grozījumi ir pieļaujami, ja tie tiek veikti atbilstoši publisko iepirkumu reglamentējošo normatīvo aktu noteikumiem.
   2. Ja tiek pieņemts lēmums palielināt valsts vai pašvaldības budžetā paredzētos līdzekļus (ēdināšanas maksimālo maksu vienam izglītojamajam dienā) vispārējās izglītības iestāžu skolēnu ēdināšanai, Līgumā noteiktā ēdienreizes cena var tikt proporcionāli palielināta, veicot Līguma grozījumus.
   3. Līdz Līguma termiņa beigām Pasūtītājam ir tiesības vairakkārt pagarināt Līgumu uz vienu gadu ar nosacījumu, ka Līguma darbības termiņš kopumā nepārsniedz 5 (piecu) gadu periodu no Līguma spēkā stāšanās dienas.
   4. Līguma termiņa pagarinājuma gadījumā Izpildītājam ir pienākums ne vēlāk kā 5 darba dienu laikā pēc vienošanās noslēgšanas par Līguma termiņa pagarināšanu iesniegt Pasūtītājam dokumentus, kas apliecina Izpildītāja civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam, attiecīgajā Iepirkuma daļā visā līguma darbības laikā jābūt ne mazākam kā 100 tūkstoši euro), iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu.
   5. Jebkuri Līguma grozījumi vai papildinājumi tiek noformēti rakstveidā un kļūst par Līguma neatņemamu sastāvdaļu.
   6. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas.
   7. Līgumu var izbeigt pirms termiņa, Pusēm par to rakstiski vienojoties.
   8. Ja kāda Puse nepilda vai nepienācīgi pilda līguma noteikumus, t.sk., gadījumā, ja tiek izbeigts ar Izpildītāju noslēgtais nomas, un ja vainīgā Puse viena mēneša laikā no pretenzijas nosūtīšanas dienas nav novērsusi pretenzijā norādītos trūkumus, otrai Pusei ir tiesības vienpusēji izbeigt Līguma darbību, nosūtot paziņojumu par Līguma izbeigšanu.
   9. Izpildītājs un Pasūtītājs ir tiesīgs vienpusēji izbeigt Līgumu pirms termiņa, par to rakstiski paziņojot otrai Pusei šādos gadījumos:
   10. ja tiesā pret Izpildītāju ir iesniegts maksātnespējas procesa pieteikums;
   11. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde;
   12. Pasūtītājam ir tiesības vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, par to rakstveidā brīdinot Izpildītāju vismaz 1 mēnesi iepriekš, ja Līguma izpilde kļūst neiespējama no Pasūtītāja neatkarīgu ārēju apstākļu, t.sk., valsts vai pašvaldības lēmumu rezultātā.
   13. Pasūtītājam ir tiesības nekavējoties vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, ja Līguma izpildes laikā uz Izpildītāju attiecināmas piemērotās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas atbilstoši Starptautisko un Latvijas Republikas nacionālo sankciju likuma 11.1panta trešā daļai.
   14. Līguma izbeigšana pirms termiņa neatbrīvo Puses no pienākuma izpildīt maksājumu saistības.
9. **Strīdu izšķiršanas kārtība**

Visus ar Līgumu saistītos strīdus un domstarpības Puses risina sarunu ceļā, bet, ja radušos strīdus un domstarpības neizdodas atrisināt sarunu ceļā, Puses tos risina tiesā saskaņā ar Latvijas Republikas spēkā esošajiem normatīvajiem aktiem.

1. **Citi noteikumi**
   1. Līguma noteikumu izpildes kontrolei – Puses pilnvaro pārstāvjus.
   2. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
2. **Pušu rekvizīti un paraksti**

**Pasūtītājs Izpildītājs**

|  |  |
| --- | --- |
| Rīgas Raiņa vidusskola  Krišjāņa Barona iela 71, Rīga, LV-1001  Tālrunis: 67311546  e-pasta adrese: rrainavsk@riga.lv  Norēķinu rekvizīti:  Rīgas pilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Luminor Bank AS Latvijas filiāle  Kods RIKOLV2X  Konta Nr. LV80RIKO0021000716042 (valsts budžets)  Konta Nr. LV70RIKO0021000916042  (pašvaldības budžets)  Dokumentu ar drošu elektronisko parakstu parakstīja direktors Juris Šmits | SIA “ANIVA”  Reģistrācijas Nr. 50003115551  juridiskā adrese: Zeltrītu iela 16-2, Mārupe LV-2167  Banka: AS Citadele banka  Kods: PARXLV22  Konta Nr. LV20PARX0001301100015  Tālrunis: 29122928; 67331908  e-pasta adrese: info@anivasia.lv  Dokumentu ar drošu elektronisko parakstu parakstīja valdes loceklis Inese Buliņa |

1. Veselības ministrijas 22.04.2020. publikācija “Ieteikumi pašvaldībām pārtikas paku izglītojamiem nodrošināšanai ārkārtējās situācijas laikā” pieejama <http://www.vm.gov.lv/lv/covid19/pasvaldibam_par_partikas_paku_izglitojamiem_nodrosinasanu/> [↑](#footnote-ref-1)